CELEX: C2007/170/70
Language: fi
Date: 2007-07-21 00:00:00
Title: Asia T-193/07: Kanne 5.6.2007 — Górażdże Cement v. komissio

21.7.2007   
            
            
               FI
            
            
               Euroopan unionin virallinen lehti
            
            
               C 170/36
            
         Kanne 5.6.2007 — Górażdże Cement v. komissio
   (Asia T-193/07)
   (2007/C 170/70)
   Oikeudenkäyntikieli: englanti
   Asianosaiset
   
      Kantaja: Górażdże Cement S.A. (Chorula, Puola) (edustajat: solicitor R. Forbes ja asianajaja P. Muñiz)
   
      Vastaaja: Euroopan yhteisöjen komissio
   Vaatimukset
   
               —
            
            
               Riidanalainen päätös on kumottava.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vetoaa viiteen kanneperusteeseen, joiden perusteella kasvihuonekaasujen päästöoikeuksien kansallista jakosuunnitelmaa, josta Puolaa on tehnyt ilmoituksen Euroopan parlamentin ja neuvoston direktiivin 2003/87/EY (1) (jäljempänä direktiivi) mukaisesti, koskevan ehdotuksen hylkäämisestä 26.3.2007 tehty komission päätös on kumottava:
   
               a)
            
            
               Kantaja väittää, että riidanalaisella päätöksellä rikotaan direktiivin 9 artiklan 3 kohtaa, koska kielteinen päätös voidaan tehdä ainoastaan kolmen kuukauden kuluessa kansallista jakosuunnitelmaa koskevasta ilmoituksesta. Kantaja väittää edelleen, että se saattoi perustellusti luottaa siihen, että mikä tahansa hylkäävä päätös olisi tehty kolmen kuukauden kuluessa ja että kansallinen jakosuunnitelma katsottaisiin tuleen hyväksytyksi tämän määräajan päättyessä.
            
         
               b)
            
            
               Kantaja väittää, että riidanalainen päätös on vastoin direktiivin 9 artiklan 3 kohtaa ja 11 artiklan 2 kohtaa siltä osin kuin sillä rajoitetaan niiden muutosten luonnetta, joita asianomainen jäsenvaltio voi ehdottaa, ja erityisesti, koska sillä estetään oikeuksien kokonaismäärään tehtävät muutokset. Kantajan mukaan direktiivillä ei kuitenkaan rajoiteta jäsenvaltioilla olevaa vapautta ehdottaa muutoksia.
            
         
               c)
            
            
               Kantajan mukaan riidanalaisella päätöksellä poistetaan jäsenvaltioiden toimivalta, koska se johtaa siihen, että komissio voi tosiasiassa yksipuolisesti päättää kansallisen jakosuunnitelman lopullisesta sisällöstä. Tämä on vastoin direktiivin 9 ja 11 artiklassa säädettyä toimivaltajakoa samoin kuin EY 10 artiklassa määrättyä lojaalin yhteistyön periaatetta.
            
         
               d)
            
            
               Lisäksi kantaja väittää, että riidanalaisella päätöksellä ei ole asianmukaisesti sovellettu direktiivin liitteessä III olevaa perustetta 2 ja 3, koska siinä ei ole käytetty kaikkein edustavimpia päästölukuja, mikä on johtanut tosiseikkoihin liittyvään arviointivirheeseen.
            
         
               e)
            
            
               Lopuksi kantaja väittää, että riidanalaisella päätöksellä on rikottu direktiivin 30 artiklan 2 kohtaa ja sen liitteessä III olevaa perustetta 1, koska siinä ei ole otettu huomioon Puolan erityistä asemaa uutena jäsenvaltiona ja koska sillä on asetettu tiukemmat velvoitteet kuin mitä Kioton pöytäkirjassa on edellytetty.
            
         
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EYVL L 275, s. 32).